SHBA: Përgatitjet për zgjedhjet presidenciale të vitit 2012
Disa republikanë që aspirojnë për Shtëpinë e Bardhë, po fillojnë të shqyrtojnë mundësinë e kandidimit
Garës së vitit 2012 për në Shtëpinë e Bardhë mund t’i shtohen dy kandidatë nga Partia Republikane. Ish-guvernatori i Massachusetsit Mitt Romney dhe ish-senatori i Pensilvanisë Rick Santorum bënë të njohur kohët e fundit se janë duke formuar komisionet përkatëse presidenciale, një hap i parë tradicional që i paraprin fushatës për në Shtëpinë e Bardhë. Mitt Romney doli i dyti, pas John Mekeinit në garën brenda Partisë Republikane për kandidatin presidencial në zgjedhjet e 2008-ës, megjithë faktin se ai arriti të sigurojë më tepër fonde se sa zoti Mekein. Zoti Romni e bëri të njohur hapin e tij të pare drejt kandidimit përmes një videoje të publikuar nga organizatorët e fushatës së tij, ku mes të tjerash tha: Rick Santorum është më pak i njohur brenda vendit sesaMitt Romni. Por ai gëzon emër për pikëpamjet konservatore për çështje sociale, përfshi kundërshtimin ndaj abortit dhe martesës mes homoseksualëve. Duke krijuar komisionet që eksplorojnë mundësinë e kandidimit, kandidatët e mundshëm mund të fillojnë grumbullimin e fondeve për fushatën dhe të testojnë se sa e vështirë, apo e lehtë do të jetë për ta të grumbullojnë dhjetra miliona dollarët e nevojshme për garën për në Shtëpinë e Bardhë. Mitt Romni ka qenë në krye, ose shumë pranë saj në anketimet më të fundit të publikut dhe disa analistë e konsiderojnë atë në këtë faze të garës presidenciale si kandidatin më të mundshëm presidencial të Partisë Republikane. Larry Sabato është drejtor i Qendrës për Politika në Universitetin e Virginias thotë studjuesi. Analistë të tjerë thonë se në garën presidenciale të Partisë Republikane të 2012-ës do të marrin pjesë një numër i madh kandidatësh. Tashmë hapat e pare për të marrë pjesë në garë i kanë hedhur ish-Kryetari i Dhomës së Përfaqësuesve Njut Gingriç, ish-guvernatori i Minesotës Tim Paoulenti dhe ish-guvernatori i Luizianës Badi Romer. Të tjerë kandidatë pritet të paraqiten në garë, përfshi ligjvenësin e Minesotës Mishel Baçman dhe guvernatorin e Misisipit Hajli Barbur. Por disa republikanë të njohur, nuk kanë lënë të kuptohet deri tani në se do të marrin pjesë në garë apo jo, përfshi ish-guvernatorin e Arkansasit Majk Hakëbi dhe ish-guvernatoren e Alaskës, Sara Palin. Zonja Palin ishte kandidatja për nënpresidente në fushatën e zotit Mekein në zgjedhjet e 2008-ës dhe ajo është bërë më e njohur si komentatore konservatore televizioni. Një surprizë e javëve të fundit ka qenë rritja e mbështetjes së anketime për biznesmenin e fuqishëm në fushën e pasurive të patundshme nga Nju Jorku dhe njëkohësisht figurë e njohur e televizionit, Donald Trump. Zoti Trump ka vënë në pikëpyetje çertifikatën e lindjes të Presidentit Obama, edhe pse zyrtarët në Hawai kanë konfirmuar vërtetësinë e saj, kur zoti Obama ishte kandidat për president. Sipas Kushtetutës amerikane, vetëm persona që kanë lindur në Shtetet e Bashkuara mund të bëhen president dhe disa grupe të caktuara, kundërshtarë të zotit Obama, vazhdojnë të thonë se ai ka lindur në Kenia. Në kushtet kur emra të tillë si Romni, Trump, Hakëbi dhe Gingriç janë të krye të anketimeve, ekspertët thonë se figurat më të njohura kanë avantazh në fazat e para të garës republikane të vitit 2012. John Frontier punon për Qendrën e Politikave Dypartiake në Washington. Ja si u shpreh ai në një intervistë për Zërin e Amerikës: Pritet që shumica e këtyre republikanëve që janë me të vërtetë të interesuar që të kandidojnë në garën presidenciale vitin e ardhshëm, ta bëjnë të njohur synimin e tyre për të marrë pjesë në garë gjatë muajve të ardhshëm. Debatet mes kandidatëve është në plan të fillojnë muajin e ardhshëm në Karolinën e Jugut. Prova e parë për kandidatët republikanë është në plan të zhvillohet shkurtin e vitit të ardhshëm, në konferencat e partisë në shtetin e Ajovas.